# สุกำพล สุวรรณทัต
พลอากาศเอก สุกำพล สุวรรณทัต (เกิด 17 สิงหาคม พ.ศ. 2494) ชื่อเล่น โอ๋ เป็นทหารอากาศและนักการเมืองชาวไทย อดีตรัฐมนตรีว่าการกระทรวงกลาโหม และรัฐมนตรีว่าการกระทรวงคมนาคม ในรัฐบาล ยิ่งลักษณ์ ชินวัตร อดีตที่ปรึกษาพิเศษสำนักงานปลัดกระทรวงกลาโหม อดีตจเรทหารทั่วไป อดีตผู้ช่วยผู้บัญชาการทหารอากาศ และอดีตเสนาธิการทหารอากาศ

 ประวัติ 
พลอากาศเอกสุกำพล สุวรรณทัต เกิดเมื่อวันที่ 17 สิงหาคม พ.ศ. 2494 เป็นบุตรของนาวาอากาศเอก สุวัตถิ์ กับนางราตรี สุวรรณทัต จบการศึกษาจากโรงเรียนสาธิตจุฬาลงกรณ์มหาวิทยาลัย รุ่นที่ 4, โรงเรียนเตรียมทหาร รุ่นที่ 10 (ตท.10), โรงเรียนนายเรืออากาศ รุ่นที่ 17, โรงเรียนนายทหารชั้นผู้บังคับฝูง รุ่นที่ 45, โรงเรียนเสนาธิการทหารอากาศ รุ่นที่ 29, วิทยาลัยการทัพอากาศ รุ่นที่ 29, วิทยาลัยป้องกันราชอาณาจักร รุ่นที่ 46 มีน้องชาย 2 คน ชื่อ พลอากาศเอก สุรจิต สุวรรณทัต ราชองครักษ์พิเศษประวัติ สุกำพลและ พลอากาศโท สุรพันธ์ สุวรรณทัต เจ้ากรมเทคโนโลยีสารสนเทศและการสื่อสารทหารอากาศ 

ชีวิตครอบครัวสมรสกับนางพิไลวรรณ สุวรรณทัต (สกุลเดิม พลิกานนท์) มีบุตรสาว 3 คน คือ พิมลพรรณ สุวรรณทัต สันตยา สุวรรณทัต และสุภาวรรณ สุวรรณทัตบัญชีทรัพย์สินของรัฐมนตรี

 การทำงาน 
พลอากาศเอกสุกำพล ผ่านหน้าที่และการรับตำแหน่งสำคัญ ๆ ต่าง ๆ เช่น เจ้ากรมยุทธการทหารอากาศ, ผู้ช่วยเสนาธิการทหารอากาศ ฝ่ายยุทธการ, รองเสนาธิการทหารอากาศ, เสนาธิการทหารอากาศ  และผู้ช่วยผู้บัญชาการทหารอากาศ 

โดย พลอากาศเอกสุกำพลนั้นเป็นบุคคลที่ พ.ต.ท.ทักษิณ ชินวัตร ในขณะที่ดำรงตำแหน่งนายกรัฐมนตรีอยู่นั้น ได้วางตัวจะให้ดำรงตำแหน่งผู้บัญชาการทหารอากาศ ด้วยเหตุว่าเป็นเพื่อนนักเรียนร่วมรุ่นโรงเรียนเตรียมทหารด้วยกันมา แต่ทว่าหลังเหตุการณ์รัฐประหารเมื่อวันที่ 19 กันยายน พ.ศ. 2549 แล้ว ได้มีการปรับเปลี่ยนสายการบังคับบัญชาในกองทัพใหม่ ทำให้ทางนายทหารรุ่นเตรียมทหาร 10 หลายคนต้องหลุดจากตำแหน่งคุมกำลังพล ในส่วนของ พลอากาศเอกสุกำพล ก็ได้รับการปรับเปลี่ยนให้เป็นผู้ทรงคุณวุฒิพิเศษกองทัพอากาศ ในปี พ.ศ. 2550คลอดบัญชีโยกย้ายนายทหาร ล้างฐานทักษิณ รุ่น10เกลี้ยงเด้งเข้ากรุเรียบ และปรับเปลี่ยนเป็นจเรทหารทั่วไป ในปี พ.ศ. 2551โปรดเกล้าฯ แต่งตั้งนายทหาร ประจำปี 2551 จากสำนักข่าวไทย

 การดำรงตำแหน่งรัฐมนตรี 
ต่อมาได้เข้ามารับตำแหน่งรัฐมนตรีว่าการกระทรวงคมนาคม ในรัฐบาลของนางสาวยิ่งลักษณ์ ชินวัตร ตั้งแต่วันที่ 9 สิงหาคม พ.ศ. 2554พระบรมราชโองการประกาศแต่งตั้งรัฐมนตรี (รัฐบาลนางสาวยิ่งลักษณ์ ชินวัตร)ราชกิจจานุเบกษา เล่ม 128 ตอนพิเศษที่ 88 ง วันที่ 9 สิงหาคม 2554 หน้า 2 กระทั่งเมื่อวันที่ 18 มกราคม พ.ศ. 2555 ได้ปรับมารับตำแหน่งรัฐมนตรีว่าการกระทรวงกลาโหมพระบรมราชโองการ ประกาศให้รัฐมนตรีพ้นจากความเป็นรัฐมนตรีและแต่งตั้งรัฐมนตรี (รัฐบาลนางสาวยิ่งลักษณ์ ชินวัตร 2) และเป็นผู้ดำเนินการถอดยศของนายอภิสิทธิ์ เวชชาชีวะ จนเป็นเหตุให้นำไปสู่การยื่นตรวจสอบคุณสมบัติของนายอภิสิทธิ์ กระทั่งเดือนมิถุนายน พ.ศ. 2556 เขาจึงถูกปรับออกจากตำแหน่งรัฐมนตรีพระบรมราชโองการ ประกาศให้รัฐมนตรีพ้นจากความเป็นรัฐมนตรีและแต่งตั้งรัฐมนตรี (รัฐบาลนางสาวยิ่งลักษณ์ ชินวัตร ๕)

 คดีความ 
 กรณีโยกย้ายปลัดกระทรวงกลาโหม 
คณะกรรมการป้องกันและปราบปรามการทุจริตแห่งชาติ (ป.ป.ช.) ได้ตั้งคณะอนุไต่สวนกรณีมีเหตุอันควรสงสัยว่ากระทำผิดต่อตำแหน่งหน้าที่ราชการ ขณะที่พลอากาศเอกสุกำพล สุวรรณทัต ได้เข้ามารับตำแหน่งรัฐมนตรีว่าการกระทรวงคมนาคม กรณีแต่งตั้งนายทหารระดับสูงขึ้นมาดำรงตำแหน่งปลัดกระทรวงกลาโหมโดยในขณะนั้นได้มีคำสั่งกระทรวงกลาโหม (เฉพาะ) ที่ ๓๘๓/๒๕๕ ลว.๒๗ ส.ค. ๕๕ ย้าย  1.พล.อ.เสถียร เพิ่มทองอินทร์ ปลัดกระทรวงกลาโหม  2.พล.อ.ชาตรี ทัตติ รองปลัดกระทรวงกลาโหม  และ 3.พล.อ.พิณภาษณ์ สริวัฒน์  เจ้ากรมเสมียนตราโดยภายหลังศาลปกครองมีคำสั่งทุเลาคำสั่งกระทรวงคำสั่งกระทรวงในกรณีดังกล่าวพล.อ.เสถียร เพิ่มทองอินทร์ได้ฟ้องต่อศาลปกครองในคดีหมายเลขดำที่ ๑๗๔๗/๒๕๕๕ คณะกรรมการป้องกันและปราบปรามการทุจริตแห่งชาติ (ป.ป.ช.)มีมติ แจ้งข้อกล่าวหา ในวันที่ 11 กันยายน พ.ศ. 2558ข้อกล่าวหาและต่อมาในวันที่ 16 กันยายน พ.ศ. 2559 สมาชิกสภานิติบัญญัติแห่งชาติ มีมติ ถอดถอน พลอากาศเอกสุกำพล ส่งผลให้ไม่สามารถรับราชการได้ 5 ปี

 กรณีถอดยศอดีตนายกรัฐมนตรี 
นายอภิสิทธิ์ เวชชาชีวะได้ยื่นฟ้องต่อศาลปกครองซึ่งศาลได้รับเป็นคดีหมายเลขดำที่  2900/2555ฟ้องต่อศาลคดีอยู่ระหว่างไต่สวน โดยคำฟ้องขอให้เพิกถอนคำสั่งรัฐมนตรีว่าการกระทรวงกลาโหม ฉบับลงวันที่ 8 พ.ย. 55 ที่สั่งปลด ร.ต.อภิสิทธิ์ เวชชาชีวะ ออกจากราชการฐานใช้เอกสารปลอมเข้ารับราชการทหารที่โรงเรียนนายร้อยพระจุลจอมเกล้าออกจากราชการต่อมา วันที่ 16 มกราคม พ.ศ. 2561 นายอภิสิทธิ์ เวชชาชีวะ ชนะคดีในศาลฎีกาส่งผลให้คำสั่งของ พลอากาศเอก สุกำพล เป็นโมฆะ นายอภิสิทธิ์ ได้ดำเนินการฟ้องร้อง สุกำพล สุวรรณทัต ในข้อหาปฏิบัติหน้าที่โดยมิชอบ ตามประมวลกฎหมายอาญา มาตรา 157

 เครื่องราชอิสริยาภรณ์  
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๒๔ ตอนที่ ๑๘ ข หน้า ๓, ๕ ธันวาคม ๒๕๕๐
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๒๑ ตอนที่ ๒๓ ข หน้า ๑๕, ๒๖ พฤศจิกายน ๒๕๔๗
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญพิทักษ์เสรีชน, เล่ม ๙๕ ตอนที่ ๑๐๔ ง ฉบับพิเศษ หน้า ๑๓, ๒๙ กันยายน ๒๕๒๑
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญราชการชายแดน, เล่ม ๙๕ ตอนที่ ๗๘ ง ฉบับพิเศษ หน้า ๑๒๙, ๔ สิงหาคม ๒๕๒๑
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๐๔ ตอนที่ ๑๑ ง ฉบับพิเศษ หน้า ๗, ๒๑ มกราคม ๒๕๓๐
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญลูกเสือสดุดี, เล่ม ๑๒๔ ตอนที่ ๔ ข หน้า ๔๒, ๒ พฤษภาคม ๒๕๕๐